
ΤΕΥΧΟΣ ΔΕΥΤΕΡΟ 


Αρ 


. Φύλλου 4875 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Υπέρβαση του ανωτάτου ορίου ημερών μετακί¬ 
νησης εκτός έδρας του Συντονιστή Αποκεντρω¬ 
μένης Διοίκησης Αιγαίου. 

2 

Υπέρβαση του ανωτάτου ορίου ημερών μετακί¬ 
νησης εκτός έδρας του Συντονιστή Αποκεντρω¬ 
μένης Διοίκησης Θεσσαλίας - Στερεός Ελλάδας. 

3 

Ανάκληση Άδειας Ιδιωτικού Ινστιτούτου Επαγγελ¬ 
ματικής Κατάρτισης με διακριτικό τίτλο «Ι.Ι.Ε.Κ. 
ΑΛΦΑ ΕΚΠΑΙΔΕΥΣΗ - ΓΙΑΝΝΑΚΟΠΟΥΛΟΣ ΕΥΑΓ¬ 
ΓΕΛΟΣ», μετά από αίτηση του αδειοδοτημένου 
φυσικού προσώπου. 

4 

Εκχώρηση Αρμοδιοτήτων λόγω Ασυμβίβαστου. 

5 

Αποδοχή πρότασης δωρεάς για το Ινστιτούτο 
Ιστορίας Εμπορικής Ναυτιλίας τριών (03) ομοιω¬ 
μάτων πλοίων νέας τεχνολογίας από την εταιρεία 
«ΜΑΚΑΝ ΟΑ5 ΜΑΚΙΤΙΜΕ ΙΝΟ>. 

6 

Κριτήρια διενέργειας Προεμφυτευτικής Γενετικής 
Διάγνωσης. 

7 

Κανονισμός λειτουργίας του χώρου δασικής ανα¬ 
ψυχής στη θέση "Δάσος"Δ. Δ. Πεδινού Δημοτικής 
Ενότητας Γαλλικού Δήμου Κιλκίς Περιφερειακής 
Ενότητας Κιλκίς. 


ΑΠΟΦΑΣΕΙΣ 

Αριθμ. 41871 _ (1) 

Υπέρβαση του ανωτάτου ορίου ημερών μετακί¬ 
νησης εκτός έδρας του Συντονιστή Αποκεντρω¬ 
μένης Διοίκησης Αιγαίου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α)Του άρθρου 3 της υποπαραγράφουΔ9 του άρθρου 
2 του ν. 4336/2015 «Συνταξιοδοτικές διατάξεις-Κύρω- 
ση του σχεδίου Σύμβασης Οικονομικής Ενίσχυσης από 
τον Ευρωπαϊκό Μηχανισμό Σταθερότητας και Ρυθμίσεις 


για την υλοποίηση της Συμφωνίας Χρηματοδότησης» 
(ΦΕΚ 94 Α'). 

β) Του π.δ. 143/2010 «Οργανισμός της Αποκεντρωμέ¬ 
νης Διοίκησης Αιγαίου» (ΦΕΚ 236 Α'). 

γ) Του π.δ. 123/2016 (Α'208) «Ανασύσταση και μετο- 
νομασία του Υπουργείου Διοικητικής Μεταρρύθμισης 
.και Δικτύων». 

δ) Του π.δ. 125/2016 (Α'210) «Διορισμός Υπουργών, 
Αναπληρωτών Υπουργών και Υφυπουργών». 

ε) Το άρθρο 28 και το άρθρο 28Α του ν. 4325/2015 «Εκ¬ 
δημοκρατισμός της Διοίκησης-Καταπολέμηση Γραφειο¬ 
κρατίας και Ηλεκτρονική Διακυβέρνηση. Αποκατάσταση 
αδικιών και άλλες διατάξεις» (ΦΕΚ 47 Α'). 

2. Την υπ'αριθμ. Υ29/8.10.2015 απόφαση του Πρω¬ 
θυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη» 
(ΦΕΚ 2168 Β'). 

3. Την υπ'αριθμ. 38454/30.11.2016 απόφαση καθορι¬ 
σμού ανωτάτου ορίου επιτρεπόμενων κατ'έτος ημερών 
μετακίνησης εκτός έδρας των με οποιαδήποτε σχέση 
εργασίας υπαλλήλων που υπηρετούν στην Αποκεντρω¬ 
μένη Διοίκηση Αιγαίου (ΦΕΚ Β'3969). 

4. Το υπ'αριθμ. 77401/4.12.2017 έγγραφο της Αποκε¬ 
ντρωμένης Διοίκησης Αιγαίου, σχετικά με την αύξηση 
ημερών μετακίνησης εκτός έδρας του Συντονιστή της 
Αποκεντρωμένης Διοίκησης Αιγαίου. 

5. Τις έκτακτες ανάγκες καθώς και τις πολλαπλές υπο¬ 
χρεώσεις που προκύπτουν στο πλαίσιο των αρμοδιο¬ 
τήτων του Συντονιστή, σε συνδυασμό με το ζήτημα της 
νησιωτικότητας της Αποκεντρωμένης Διοίκησης Αιγαί¬ 
ου, που καθιστούν μη επαρκείς τις εξήντα (60) ημέρες 
μετακίνησης εκτός έδρας για το έτος 2017. 

6. Την ανάγκη αύξησης των ημερών μετακίνησης έκτος 
έδρας του Συντονιστή της Αποκεντρωμένης Διοίκησης 
Αιγαίου, από το όριο των εξήντα (60) ημερών εκτός 
έδρας ετησίωςτου ν. 4336/2015, δεδομένου ότι το όριο 
αυτό έχει ήδη εξαντληθεί. 

7. Το γεγονός ότι από τις διατάξεις της παρούσας 
απόφασης προκαλείται δαπάνη ύψους τριών χιλιάδων 
(3.000,00€) ευρώ, η οποία θα καλυφθεί από τις εγγεγραμ¬ 
μένες για το σκοπό αυτό πιστώσεις στον προϋπολογι¬ 
σμό του οικ. έτους 2017 της Αποκεντρωμένης Διοίκησης 
Αιγαίου και αναλύεται ως εξής: ΚΑΕ 0719 το ποσό των 
χιλίων εξακοσίων (1.600,00€ ) ευρώ, στον ΚΑΕ 0721 το 

ποσό των οκτακόσιων (800,00€) ευρώ και στον ΚΑΕ 0722 
το ποσό των εξακοσίων (600,00€) ευρώ, αποφασίζουμε: 

Αυξάνουμε για το έτος 2017 τον αριθμό ημερών μετακί¬ 
νησης εκτός έδρας πέραν των εξήντα (60) ημερών για το 
Συντονιστή της Αποκεντρωμένης Διοίκησης Αιγαίου κατά 
είκοσι (20) ημέρες, λόγω έκτακτων υπηρεσιακών αναγκών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2017 

Οι Υπουργοί 

Αναπληρωτής 

Εσωτερικών Υπουργός Οικονομικών 

ΠΑΝΑΓΙΩΤΗΣ ΣΚΟΥΡΛΕΤΗΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 38678 _ (2) 

Υπέρβαση του ανώτατου ορίου ημερών μετακί¬ 
νησης εκτός έδρας του Συντονιστή Αποκεντρω¬ 
μένης Διοίκησης Θεσσαλίας - Στερεός Ελλάδας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις: 

α) Του άρθρου 3 της υποπαραγράφου Δ9 του άρθρου 2 
του ν. 4336/2015 «Συνταξιοδοτικές διατάξεις-Κύρωση του 
σχεδίου Σύμβασης Οικονομικής Ενίσχυσης από τον Ευ¬ 
ρωπαϊκό Μηχανισμό Σταθερότητας και Ρυθμίσεις για την 
υλοποίηση της Συμφωνίας Χρηματοδότησης» (ΦΕΚ 94 Α'). 

β) Του π.δ. 143/2010 «Οργανισμός της Αποκεντρωμέ¬ 
νης Διοίκησης Αιγαίου» (ΦΕΚ 236 Α'). 

γ) Του π.δ. 123/2016 (Α'208) «Ανασύσταση και μετο- 
νομασία του Υπουργείου Διοικητικής Μεταρρύθμισης 
.και Δικτύων». 

δ)Του π.δ. 125/2016 (Α'210) «Διορισμός Υπουργών, 
Αναπληρωτών Υπουργών και Υφυπουργών». 

ε) Το άρθρο 28 του ν. 4325/2015 « Εκδημοκρατισμός 
της Διοίκησης-Καταπολέμηση Γραφειοκρατίας και Ηλε¬ 
κτρονική Διακυβέρνηση. Αποκατάσταση αδικιών και άλ¬ 
λες διατάξεις» (ΦΕΚ 47 Α'), όπως τροποποιήθηκε με το 
άρθρο 24 του ν. 4368/2016 «Μέτρα για την επιτάχυνση 
του κυβερνητικού έργου και άλλες διατάξεις» (ΦΕΚ 21 Α'). 

2. Την υπ'αριθμ. Υ29/8.10.2015 απόφαση του Πρω¬ 
θυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη» 
(ΦΕΚ 2168 Β'). 

3. Την υπ'αριθμ. 13622/28.4.2017 απόφαση καθορι¬ 
σμού ανωτάτου ορίου επιτρεπόμενων κατ'έτος ημερών 
μετακίνησης εκτός έδρας των με οποιαδήποτε σχέση ερ¬ 
γασίας υπαλλήλων που υπηρετούν στην Αποκεντρωμένη 
Διοίκηση Θεσσαλίας - Στερεάς Ελλάδας (ΦΕΚ Β' 1610). 

4. Το υπ'αριθμ. 15826/201475/15.11.2017 έγγραφο 
της Αποκεντρωμένης Διοίκησης Θεσσαλίας - Στερεάς 
Ελλάδας μετο οποίο ζητήθηκε η αύξηση ημερών μετακί¬ 
νησης εκτός έδρας του Συντονιστή της Αποκεντρωμένης 
Διοίκησης Θεσσαλίας - Στερεάς Ελλάδας. 

5. Τις έκτακτες ανάγκες καθώς και τις πολλαπλές υπο¬ 
χρεώσεις που προκύπτουν στο πλαίσιο των αρμοδιοτή¬ 


των του Συντονιστή, σε συνδυασμό με την εκτεταμένη 
γεωγραφική έκταση της Αποκεντρωμένης Διοίκησης 
Θεσσαλίας - Στερεάς Ελλάδας η οποία καταλαμβάνει 
εννέα νομούς με ορεινή και νησιωτική διαμόρφωση, κα¬ 
θιστούν μη επαρκείς τις εξήντα (60) ημέρες μετακίνησης 
εκτός έδρας για το έτος 2017. 

6. Την ανάγκη αύξησηςτων ημερών μετακίνησης έκτος 
έδρας του Συντονιστή της Αποκεντρωμένης Διοίκησης 
Θεσσαλίας - Στερεάς Ελλάδας, από το όριο των εξήντα 
(60) ημερών εκτός έδρας ετησίωςτου ν. 4336/2015, δε¬ 
δομένου ότι το όριο αυτό έχει ήδη εξαντληθεί. 

7. Το γεγονός ότι από τις διατάξεις της παρούσας από¬ 
φασης προκαλείται δαπάνη εκτιμώμενου ύψους δύο χι¬ 
λιάδων διακοσίων (2200) €, η οποία θα καλυφθεί από 
τις εγγεγραμμένες για το σκοπό αυτό πιστώσεις στον 
προϋπολογισμό του οικ. έτους 2017 της Αποκεντρωμέ¬ 
νης Διοίκησης Θεσσαλίας - Στερεάς Ελλάδας και θα βα¬ 
ρύνει τους ΚΑΕ 0719 (400€), ΚΑΕ 0721 (800€), ΚΑΕ 0722 
(1000€), σύμφωνα με το αριθμ. 94/13.12.2017 έγγραφο 
της Γεν. Δ/νσης Εσωτ. Λειτουργίας της Αποκεντρωμένης 
Δ/σης Θεσσαλίας - Στερεάς Ελλάδας, αποφασίζουμε: 

Αυξάνουμε το έτος 2017 τον αριθμό ημερών μετακί¬ 
νησης εκτός έδρας πέραν των εξήντα (60) ημερών για 
το Συντονιστή της Αποκεντρωμένης Διοίκησης Θεσσα¬ 
λίας - Στερεάς Ελλάδας μέχρι είκοσι (20) ημέρες, λόγω 
έκτακτων υπηρεσιακών αναγκών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2017 
Οι Υπουργοί 

Αναπληρωτής 

Εσωτερικών Υπουργός Οικονομικών 

ΠΑΝΑΓΙΩΤΗΣ ΣΚΟΥΡΛΕΤΗΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 226273/Κ1 (3) 

Ανάκληση Άδειας Ιδιωτικού Ινστιτούτου Επαγγελ¬ 
ματικής Κατάρτισης με διακριτικό τίτλο «Ι.Ι.Ε.Κ. 
ΑΛΦΑ ΕΚΠΑΙΔΕΥΣΗ - ΓΙΑΝΝΑΚΟΠΟΥΛΟΣ ΕΥΑΓ¬ 
ΓΕΛΟΣ», μετά από αίτηση του αδειοδοτημένου 
φυσικού προσώπου. 

Ο ΓΕΝΙΚΟΣ ΓΡΑΜΜΑΤΕΑΣ 

ΔΙΑ ΒΙΟΥ ΜΑΘΗΣΗΣ ΚΑΙ ΝΕΑΣ ΓΕΝΙΑΣ 

ΤΟΥ ΥΠΟΥΡΓΕΙΟΥ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 3879/2010 (ΦΕΚ 163/Α7 
21-09-2010) «Ανάπτυξη της Δια Βίου Μάθησης και λοιπές 
διατάξεις», ιδίως τα άρθρα 2,6,12, όπως τροποποιήθη¬ 
καν ή αντί καταστάθηκαν και ισχύουν. 

2. Τις διατάξεις του ν. 4093/2012 (ΦΕΚ 222/Α7 
12-11 -2012) «Έγκριση Μεσοπρόθεσμου Πλαισίου Δημο¬ 
σιονομικής Στρατηγικής 2013-2016-Επείγοντα Μέτρα 
Εφαρμογής του ν. 4046/2012 και του Μεσοπρόθεσμου 
Πλαισίου Δημοσιονομικής Στρατηγικής 2013-2016», άρ¬ 
θρο πρώτο, παράγραφος Θ, υποπαράγραφοι Θ3, Θ4, Θ5, 













Τεύχος Β' 4875/29.12.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


68013 


Θ6, Θ10, Θ15, Θ17, Θ18 και Θ19, όπωςτροποποιήθηκαν 
και ισχύουν. 

3. Τις διατάξεις του ν. 4186/2013 (ΦΕΚ 193/Α7 
17-9-2013) «Αναδιάρθρωση της Δευτεροβάθμιας Εκπαί¬ 
δευσης και λοιπές διατάξεις» άρθρα 17 έως 27, 31, 38, 
44,47, όπωςτροποποιήθηκαν και ισχύουν. 

4. Τις διατάξεις του ν. 4229/2014 (ΦΕΚ 8/Α710-01 -2014) 
«Άδεια εγκατάστασης και λειτουργίας χώρου παραστά¬ 
σεων - Άδεια παράστασης και άλλες διατάξεις» άρθρο 
11 «Ρυθμίσεις θεμάτων αρμοδιότητας του Υπουργείου 
Παιδείας και Θρησκευμάτων», παρ. 1 «Θέματα Φορέων 
Εκπαίδευσης», περίπτωση 3. 

5. Το π.δ. 114/2014 (ΦΕΚ 181/Α729-08-20124) «Οργα¬ 
νισμός Υπουργείου Παιδείας και Θρησκευμάτων». 

6. Το π.δ. 70/2015 (ΦΕΚ 114/Α722-9-2015) περί Ανα¬ 
σύστασης Υπουργείων. 

7. Τη με αριθμ. 178761/Γ2/2015 (ΦΕΚ 803/ΥΘΔΔ/ 
10-11-2015) απόφαση «Διορισμός Γενικού Γραμματέα 
Διά Βίου Μάθησης και Νέας Γενιάς, του Υπουργείου Πο¬ 
λιτισμού, Παιδείας και Θρησκευμάτων». 

8. Την υπ' αριθμ. 120867/ΙΑ/02-09-2013 (ΦΕΚ 2278/ 
Β712-9-2013) άδεια ιδιωτικού Ι.Ε.Κ με τον διακριτικό 
τίτλο «I.Ι.Ε.Κ. ΑΛΦΑ ΕΚΠΑΙΔΕΥΣΗ - ΓΙΑΝΝΑΚΟΠΟΥΛΟΣ 
ΕΥΑΓΓΕΛΟΣ». 

9. Την με αρ. 219596/Κ1/13-12-2017 αίτηση ανάκλη¬ 
σης άδειας του ΦΥΣΙΚΟΥ προσώπου με την επωνυμία 
«ΓΙΑΝΝΑΚΟΠΟΥΛΟΣ ΕΥΑΓΓΕΛΟΣ». 

10. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Την ανάκληση, της υπ'αρ. 120867/ΙΑ/02-09-2013 
(ΦΕΚ 2278/Β712-9-2013) άδειας ιδιωτικού Ι.Ε.Κ με τον 
διακριτικό τίτλο «Ι.Ι.Ε.Κ. ΑΛΦΑ ΕΚΠΑΙΔΕΥΣΗ - ΓΙΑΝΝΑΚΟ- 
ΠΟΥΛΟΣ ΕΥΑΓΓΕΛΟΣ» η οποία χορηγήθηκε στο φυσικό 
πρόσωπο με την επωνυμία «ΓΙΑΝΝΑΚΟΠΟΥΛΟΣ ΕΥΑΓ¬ 
ΓΕΛΟΣ» κατόπιν αίτησής του. 

Το αρχείο του ανωτέρω Ιδιωτικού Ινστιτούτου Επαγγελ¬ 
ματικής Κατάρτισης θα παραδοθεί, μερίμνει της διοίκη¬ 
σής του, εντός δέκα (10) ημερολογιακών ημερών, στο Δη¬ 
μόσιο Ι.Ε.Κ. ΜΕΣΟΛΟΓΓΙΟΥ, Κανούτα, 30200, Μεσολόγγι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 21 Δεκεμβρίου 2017 

Ο Γενικός Γραμματέας 

Δια Βίου Μάθησης και Νέας Γενιάς 

ΠΑΥΣΑΝΙΑΣ ΠΑΠΑΓΕΩΡΓΙΟΥ 


Αριθμ. 2405 _ (4) 

Εκχώρηση Αρμοδιοτήτων λόγω Ασυμβίβαστου. 

Η ΑΝΑΠΛΗΡΩΤΡΙΑ ΠΡΟΪΣΤΑΜΕΝΗ 
ΤΗΣ ΔΗΜΟΣΙΟΝΟΜΙΚΗΣ ΥΠΗΡΕΣΙΑΣ 
ΕΠΟΠΤΕΙΑΣ ΚΑΙ ΕΛΕΓΧΟΥ Ν. ΦΘΙΩΤΙΔΑΣ 

Έχοντας υπόψη: 

1) Τις διατάξεις των άρθρων 24, 26 και 65, 66 του 
ν. 4270/2014, όπως ισχύει. 

2) Τις διατάξειςτου άρθρου 95 παρ. 1 ατού ν.4446/2016 
«Κύριοι διατάκτες προϋπολογισμού Υπ. Οικονομικών». 


3) Τοάρθρο 69Δ,παρ.1 του ν. 4337/2015 (129Α') σύμ¬ 
φωνα με το οποίο από 01.01.2017 οι ΥΔΕ μετονομάστη¬ 
καν σε ΔΥΕΕ. 

4) Τις διατάξεις των άρθρων 75 έως και 85 του ν. 4446/ 
2016. 

5) Το π.δ. 142/2017 (ΦΕΚ 181 Α/23-11 -2017) «Οργανι¬ 
σμός Υπουργείου Οικονομικών». 

6) Την υπ' αριθμ. 2/88063/0004/04-12-2017 απόφα¬ 
ση του Υπ. Οικονομικών «Τοποθέτηση προϊσταμένων 
οργανικών μονάδων της Γενικής Γραμματείας Δημοσι¬ 
ονομικής Πολιτικής του Υπουργείου Οικονομικών»με 
την οποία τοποθετείται Αν. Προϊσταμένη της Δ.Υ.Ε.Ε. στο 
Ν. Φθιώτιδας η Προϊσταμένη του Α' Τμήματος Τσώνη 
Νικολέτα με βαθμό Α' του κλάδου ΠΕ Δημοσιονομικών. 

7) Τ ις διατάξεις του άρθρου 87 του ν. 3528/2007 (Α'26). 

8) Το γεγονός ότι τα καθήκοντα του διατάκτη είναι 
ασυμβίβαστα με τα καθήκοντα του Προϊσταμένου Οι¬ 
κονομικών Υπηρεσιών, 

9) Με την παρούσα πράξη δεν προκαλείται δαπάνη σε 
βάρος του κρατικού προϋπολογισμού εκχωρεί: 

Λόγω νόμιμου κωλύματος κατά τα ανωτέρω, την αρμο¬ 
διότητα να πραγματοποιεί δημοσιονομικές εγκρίσεις για 
δεσμεύσεις αποκλειστικά των δαπανών του προϋπολογι¬ 
σμού 90-50/235 της ΔΥΕΕ Ν. Φθιώτιδας, στην Υπάλληλο 
του Α' Τμήματος της Υπηρεσίας, Καρατζένη Δήμητρα - 
Πηνελόπη του κλάδου ΠΕ Δημοσιονομικών, σε αναπλή- 
ρωση του Π.Ο.Υ. Ν. Φθιώτιδας ο οποίος ταυτόχρονα 
ασκεί και καθήκοντα Διατάκτη αφού η Προϊσταμένη Β' 
ΤμήματοςτηςΔΥΕΕ Ν. ΦΘΙΩΤΙΔΑΣ Μανιώτη - Μπουκου- 
βάλα Φωτεινή, που είναι ο νόμιμος κατά τον Υπαλληλικό 
Κώδικα αντικαταστάτης της Αν. Προϊσταμένης Δ.Υ.Ε.Ε. 
Ν. Φθιώτιδας, είναι Προϊσταμένη ΛογιστικούΤμήματος, 
σύμφωνα με την αριθμ. 2/88063/0004/04-12-2017 από¬ 
φαση του Υπ. Οικονομικών και προβαίνει στην εξόφληση 
των ανωτέρω δαπανών, πράγμα το οποίο είναι ασυμ¬ 
βίβαστο με την ιδιότητα Προϊσταμένου Οικονομικών 
Υπηρεσιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Αναπληρώτρια Προϊσταμένη της ΔΥΕΕ 
ΝΙΚΟΛΕΤΑ ΤΣΩΝΗ 


(5) 

Αποδοχή πρότασης δωρεάς για το Ινστιτούτο 
Ιστορίας Εμπορικής Ναυτιλίας τριών (03) ομοι¬ 
ωμάτων πλοίων νέας τεχνολογίας από την εται¬ 
ρεία «ΜΑΡΑΝ ΟΑ5 ΜΑΡΙΤΙΜΕ ΙΝΟ.». 

Μετην 2824.76/91699/2017/22 Δεκεμβρίου 2017 από¬ 
φαση του Υπουργού Ναυτιλίας και Νησιωτικής Πολιτι¬ 
κής, που εκδόθηκε σύμφωνα με τις διατάξειςτου άρθρου 
3 του ν. 4182/2013, όπως αναδιατυπώθηκαν με το άρθρο 
32 του ν. 4223/2013, τις διατάξεις του άρθρου 28 του 
ν. 4484/2017 καθώς επίσης και αυτές των άρθρων 496, 
498 και 499 του Αστικού Κώδικα γίνονται αποδεκτές 
οι από 17-10-2017 δύο επιστολές πρόθεσης δωρεάς 
της εταιρείας «ΜΑΡΑΝ 0Α5 ΜΑΡΙΤΙΜΕ ΙΝΟ> τριών (03) 

ομοιωμάτων πλοίων νέας τεχνολογίας για το Ινστιτούτο 
Ιστορίας της Εμπορικής Ναυτιλίας, συνολικής αξίας έντε¬ 
κα χιλιάδων τετρακοσίων ογδόντα πέντε ευρώ περίπου 
(#11.485 #€). 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. 978 _ (6) 

Κριτήρια διενέργειας Προεμφυτευτικής Γενετι¬ 
κής Διάγνωσης. 

Ο ΠΡΟΕΔΡΟΣΤΗΣ ΕΘΝΙΚΗΣ ΑΡΧΗΣ 

ΥΠΟΒΟΗΘΟΥΜΕΝΗΣ ΑΝΑΠΑΡΑΓΩΓΗΣ 

Έχοντας υπόψη: 

Ι.Το άρθρο 10 του ν. 3305/2005. 

2. Τα άρθρα 7 και 8 του Κώδικα Δεοντολογίας ΙΥΑ 
(ΦΕΚΒ'293/7.2.2017). 

3. Το άρθρο 20 παρ. 1 εδ. ιγτουν. 3305/2005 σύμφωνα 
με το οποίο η Αρχή ΙΥΑ εκδίδει κανονιστικές Αποφάσεις 
για τη ρύθμιση ειδικών τεχνικών και λεπτομερειακών 
θεμάτων στα οποία αναφέρεται ο ν. 3305/2005, οι οποίες 
δημοσιεύονται στην Εφημερίδα της Κυβερνήσεως. 

4. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζει: 

Άρθρο 1 

Ορισμοί 

Η Προεμφυτευτική Γενετική Διάγνωση (ΠΓΔ - Ρι-θίιτι- 
ρΐ3ηΐ3ΐίοπ ΟθΠθΐίς Θώςποϊίε ΡΟΘ) πραγματοποιείται 
σε γονιμοποιημένα ωάρια που προκύπτουν από εξω- 
σωματική γονιμοποίηση πριν τη μεταφορά τους για εμ¬ 
φύτευση στη μήτρα και έναρξη της κύησης. Αποτελεί 
διαγνωστική διαδικασία με σκοπό να διαπιστώσει εάν 
ένα γονιμοποιημένο ωάριο πάσχει από συγκεκριμένο 
μονογονιδιακό ή χρωμοσωμικό γενετικό νόσημα για το 
οποίο οι γονείς βρίσκονται σε κίνδυνο να το κληροδο¬ 
τήσουν στους απογόνους τους. 

Άρθρο 2 

Ενδείξεις εφαρμογής 

Α. Σε ζευγάρια με υπογονιμότητα εφόσον είναι ταυ¬ 
τόχρονα φορείς μονογονιδιακού νοσήματος [α) φυλο- 
σύνδετα νοσήματα, π.χ. αιμορροφιλία, σύνδρομο εύ¬ 
θραυστου X, μυϊκές δυστροφίες κα, β) μονογονιδιακό 
νοσήματα, πχ κυστική ίνωση, β-μεσογειακή αναιμία, 
δρεπανοκυτταρική αναιμία, νόσος Τ3γ - 53005 κα] ή 
χρωμοσωμικής ανωμαλίας. 

Β. Ζευγάρια χωρίς υπογονιμότητα που είναι φορείς 
μονογονιδιακού νοσήματος ή χρωμοσωμικής ανωμαλίας 
και που για λόγους ηθικούς ή θρησκευτικούς ή λόγω 
προβλημάτων υγείας της γυναίκας δεν επιθυμούν να 
προβούν σε διακοπή ήδη εγκατεστημένης κύησης εφό¬ 
σον το έμβρυο διαπιστωθεί ότι πάσχει μετά από προγεν¬ 
νητικό έλεγχο στο 1 ° ή 2° τρίμηνο της κύησης. 

Επειδή οι χρωμοσωμικές ανωμαλίες των γονέων 
μπορεί να οδηγήσουν σε έμβρυα με χρωμοσωμικές 


ανωμαλίες που αφορούν όχι μόνο τα χρωμοσώματα 
που εμπλέκονται στη χρωμοσωμική ανακατάταξη τους 
αλλά οποιοδήποτε άλλο χρωμόσωμα, στις περιπτώσεις 
Α και Βπροτείνεται να γίνεται Προεμφυτευτική Γενετική 
Εξέταση. 

Γ. Σε ζευγάρια με τρεις ή περισσότερες αποβολές 
πρώτου τριμήνου. Σε περίπτωση άγνωστης αιτιολογί¬ 
ας ή που οφείλονται σε χρωμοσωμικές ανωμαλίες των 
αποβληθέντων εμβρύων συνίσταται Προεμφυτευτική 
Γενετική Εξέταση. 

Δ. Έλεγχος γονιμοποιημένων ωαρίων για νοσήμα¬ 
τα όψιμης εμφάνισης όπως κληρονομικός καρκίνος 
(π.χ. μεταλλάξεις για τα γονίδια ΒΒΘΑ1/2), η νόσος 
Ηυηΐίηςΐοπ κ.α. 

Ε. Έλεγχος για την επιλογή γονιμοποιημένων ωαρίων 
που είναι ελεύθερα του γενετικού νοσήματος της οικο¬ 
γένειας και ταυτόχρονα ιστοσυμβατά με ήδη πάσχον 
παιδί έτσι ώστε ο/η αδελφός/ή του πάσχοντος που θα 
γεννηθεί να αποτελέσει δότη για μεταμόσχευση βλα- 
στικών πλακουντικών κυττάρων ή μυελού στο πάσχον 
παιδί της οικογένειας. 

Άρθρο 3 

Ενημέρωση και συναίνεση 

1. Η Προεμφυτευτική Γενετική Διάγνωση διενεργεί- 
ται κατόπιν έγγραφης συναίνεσης των ενδιαφερομένων 
προσώπων κατά τους όρους των άρθρων 1456 ΑΚ και 5 
ν. 3305/2005, και προηγούμενη άδεια της Εθνικής Αρχής 
Ιατρικώς Υποβοηθούμενης Αναπαραγωγής. 

2. Πριν την εφαρμογή της μεθόδου είναι υποχρεωτική 
η ενημέρωση των ενδιαφερομένων προσώπων και η 
παροχή Γενετικής Συμβουλευτικής. 

Άρθρο 4 

Εργαστήρια Προεμφυτευτικής Γενετικής 

Διάγνωσης (ΠΓΔ) 

1 .Τα εργαστήρια ΠΓΔ στεγάζονται σε ανεξάρτητους 
χώρους εντός Μ.Ι.Υ.Α. ή λειτουργούν εκτός της Μ.Ι.Υ.Α. 
και συνεργάζονται επιστημονικά μαζί της. Τα εργαστή¬ 
ρια λειτουργούν με άδεια της Εθνικής Αρχής Ιατρικώς 
Υποβοηθούμενης Αναπαραγωγής, η οποία ελέγχει αν 
πληρούνται οι νόμιμες προϋποθέσεις. 

2. Τα εργαστήρια ΠΓΔ λειτουργούν με υψηλά πρότυ¬ 
πα ποιότητας και διαδικασίες ελέγχου ποιότητας όπως 
ορίζονται από διεθνείς οργανισμούς, τις κατευθυντήρι¬ 
ες οδηγίες και πρωτόκολλα διεθνών και επιστημονικών 
εταιρειών, τους κανόνες της ΕΕ και τις αποφάσεις της 
Ε.Α.Ι.Υ.Α. 

3. Τα εργαστήρια ΠΓΔ εφαρμόζουν σύστημα ποιότητας 
και το επικαιροποιούν. Η πιστοποίηση γίνεται με βάση το 
πρότυπο 150 15189 εντός διετίας από την αδειοδότηση 
του εργαστηρίου.Την πιστοποίηση διενεργούν οι διαπι¬ 
στευμένοι από το Εθνικό Σύστημα Διαπίστευσης φορείς. 

Άρθρο 5 

Κτηριακές εγκαταστάσεις 

και περιβαλλοντικές συνθήκες 

1. Οι χώροι των εργαστηρίων ΠΓΔ είναι κατάλληλα 
διαμορφωμένοι ώστε να διευκολύνεται η εκτέλεση της 
εργασίας και να διασφαλίζεται η ποιότητα των παρεχό- 

μενών υπηρεσιών, η υγεία και η ασφάλεια του προσω¬ 
πικού, των ασθενών και των επισκεπτών. 

2. Οι χώροι των εργαστηρίων ΠΓΔ πρέπει να πληρούν 
τις εξής προϋποθέσεις: 

Α. να περιλαμβάνουν τις πηγές ενέργειας, φωτισμού, 
αερισμού, το θόρυβο, το νερό, τη διάθεση των αποβλή¬ 
των και των περιβαλλοντικών συνθηκών 

Β. να περιέχουν συσκευές ασφαλείας για έκτακτη ανά¬ 
γκη, συστήματα ενδοεπικοινωνίας και συναγερμού για 
ψυκτικούς θαλάμους και καταψύκτες. 

Γ. να εξασφαλίζουν την ελεγχόμενη πρόσβαση στα συ¬ 
στήματα που επηρεάζουν την ποιότητα των εξετάσεων, 
την ασφάλεια, τις ιατρικές πληροφορίες και τα δείγματα 
των ασθενών 

3. Οι χώροι αποθήκευσης και οι συνθήκες φύλαξης θα 
πρέπει να πληρούν τις εξής προϋποθέσεις: 

Α. να εξασφαλίζουν την ακεραιότητα των κλινικών 
δειγμάτων, των αντιδραστηρίων και των αναλώσιμων 
υλικών, ώστε να αποφεύγεται η επιμόλυνση. 

Β. να εξασφαλίζεται η διάθεση των επικίνδυνων απο¬ 
βλήτων, όπως ορίζεται από τις ισχύουσες διατάξεις. 

3. Τα εργαστηριακά τμήματα πρέπει να είναι διαχω¬ 
ρισμένα ανάλογα με τις δραστηριότητες τους. Ειδικό¬ 
τερα πρέπει να εξασφαλίζεται ο διαχωρισμός των προ 
και με μετά την Ρ(ΙΚ διαδικασιών ώστε ο χειρισμός του 
αρχικού γενετικού υλικού πριν την ενίσχυση να γίνεται 
σε ανεξάρτητο χώρο και η αντίδραση ΡΟΗ, καθώς και 
τα υπόλοιπα στάδια της διάγνωσης να γίνεται σε άλλο 
χώρο του εργαστηρίου. Επιπλέον, ο αρχικός χειρισμός 
των δειγμάτων πρέπει να γίνεται σε θάλαμο νηματικής 
ροής. Η ροή εργασίας πρέπει να είναι μονόδρομη ώστε 
να αποφεύγεται η επαφή των ενισχυμένων προϊόντων 
με το χώρο πριν την ενίσχυση. Ο κάθε χώρος πρέπει να 
διαθέτει τα απαραίτητα αναλώσιμα υλικά για τις αντιδρά¬ 
σεις που πραγματοποιούνται σε αυτόν και τα αναλώσιμα 
προ της ενίσχυσης πρέπει να φυλάσσονται μακριά από 
οποιαδήποτε άλλη πηγή ϋΝΑ. 

4. Οι διαδικασίες πρέπει να πραγματοποιούνται κατά 
την ορθή εργαστηριακή πρακτική όσον αφορά τις διαδι¬ 
κασίες ανάλυσης των δειγμάτων, την ασφαλή χρήση του 
εξοπλισμού, τη χρήση των μέσων ατομικής προστασίας 
(εργαστηριακά ενδύματα, γάντια, γυαλιά κλπ), την ασφα¬ 
λή χρήση χημικών ουσιών και αντιδραστηρίων καθώς 
και την εφαρμογή των προγραμμάτων απολύμανσης και 
αποστείρωσης με την ολοκλήρωση του κύκλου εργασίας 
στο τέλος της ημέρας και της εβδομάδας. 

Άρθρο 6 

Στελέχωση των εργαστηρίων ΠΓΔ 

Τα εργαστήρια ΠΓΔ απασχολούν επαρκές προσωπικό 
για την κάλυψη των αναγκών των παρεχόμενων υπη¬ 
ρεσιών. 

Άρθρο 7 

Προσόντα - Αρμοδιότητες 

και Ευθύνη Προσωπικού 

1 .Η ΠΓΔ πραγματοποιείται από ομάδα τουλάχιστον 
τριών επιστημόνων βιοϊατρικών επιστημών. Ένα άτομο 
είναι υπεύθυνο για τον συντονισμό της διαδικασίας, την 
επικοινωνία με το ζευγάρι και τη Μ.Ι.Υ.Α. που πραγματο¬ 


ποιεί τη βιοψία και δυο εξειδικευμένοι επιστήμονες είναι 
υπεύθυνοι για την εκτέλεση όλων των εργαστηριακών 
μεθόδων. 

2. Οι επιστήμονες βιοϊοατρικών επιστημών έχουν τα 
ακόλουθα προσόντα: 

Α. Πανεπιστημιακό τίτλο σπουδών στα γνωστικά πε¬ 
δία ιατρικής, βιολογίας και των συναφών επιστημών ή 
γενετικής - μοριακής βιολογίας 

Β. Συνεχιζόμενη εκπαίδευση και κατάρτιση στην εφαρ¬ 
μογή της ΠΓΔ που αποδεικνύεται από την κατοχή διδα¬ 
κτορικής διατριβής ή μεταπτυχιακού διπλώματος 

Γ. Τουλάχιστον διετή εμπειρία σε εξειδικευμένα στην 
ΠΓΔ κέντρα στην Ελλάδα ή το εξωτερικό στη μεθοδολο¬ 
γία που χρησιμοποιεί το εργαστήριο και στην εφαρμογή 
ΠΓΔ που αφορά τη γενετική διάγνωση σε δείγματα ενός 
μόνο κυττάρου (δίηςίθ τβΙΙ άώςηοείΒ). 

3.0 υπεύθυνος του εργαστηρίου θα πρέπει επιπλέον 
να διαθέτει ερευνητική δραστηριότητα αποδεικνυόμενη 
με επιστημονικές εργασίες - ανακοινώσεις στο γνωστικό 
πεδίο της ΠΓΔ. 

4. Το πάσης φύσεως προσωπικό πρέπει να έχει παρα¬ 
κολουθήσει προγράμματα κατάρτισης όσον αφορά τις 
Τυποποιημένες Διαδικασίες Λειτουργίας (ΤΔΑ), τις μεθό¬ 
δους ανάλυσης, τη λειτουργία οργάνων, την καταγραφή 
δειγμάτων, την προστασία προσωπικών δεδομένων, τα 
μέτρα ασφαλείας, την διασφάλιση ποιότητας και την 
αρχειοθέτηση και διαχείριση παραπόνων. 

Η αποτελεσματικότητα της συνεχιζόμενης εκπαίδευ¬ 
σης επανεξετάζεται και ανανεώνεται περιοδικά. 

Άρθρο 8 

Εξοπλισμός εργαστηρίων ΠΓΔ 

Ι.Το εργαστήριο διαθέτει τον κατάλληλο εξοπλισμό, 
σε συσκευές και όργανα, αναλώσιμα υλικά, αντιδραστή¬ 
ρια, λογισμικό ηλεκτρονικών υπολογιστών που απαιτού¬ 
νται για την παροχή των υπηρεσιών και τη διασφάλιση 
της ποιότητας των αποτελεσμάτων των εξετάσεων. 

2. Ο χειρισμός του εργαστηριακού εξοπλισμού δι- 
ενεργείται από εκπαιδευμένο και εξουσιοδοτημένο 
προσωπικό. Το εργαστήριο εφαρμόζει τυποποιημένες 
διαδικασίες για τον ασφαλή χειρισμό, τη μεταφορά, την 
αποθήκευση και τη χρήση του εξοπλισμού. 

3. Το εργαστήριο εφαρμόζει τεκμηριωμένη διαδικασία 
για τον έλεγχο ορθής λειτουργίας, τη βαθμονόμηση και 
την ιχνηλασιμότητα των μετρικών στοιχείων του εξο¬ 
πλισμού. 

4. Το εργαστήριο εφαρμόζει τεκμηριωμένο πρόγραμ¬ 
μα συντήρησης και επισκευής εξοπλισμού, και διατηρεί 
αρχεία για κάθε στοιχείο του εξοπλισμού που συμβάλλει 
στην απόδοση των εξετάσεων. Ένα πρόσωπο αναφοράς 
είναι υπεύθυνο για θέματα τεχνολογίας, επίβλεψης και 
επικοινωνίας σε περίπτωση δυσλειτουργίας. 

5. Το εργαστήριο διαθέτει τεκμηριωμένη διαδικασία 
για την παραλαβή, αποθήκευση, απογραφή των αντι¬ 
δραστηρίων και αναλώσιμων υλικών, καθώς και οδηγίες 
χρήσης αυτών. Επιπλέον, διαθέτει σύστημα καταγραφής 
ανεπιθύμητων συμβάντων και ατυχημάτων καθώς και 
κάθε άλλη διαδικασία που συμβάλλει στην απόδοση 
των εξετάσεων. 

6. Σε περίπτωση αστοχίας του εξοπλισμού, το ερ¬ 
γαστήριο διαθέτει εναλλακτικές διαδικασίες όπως 
όδεΚ-υρ για το λογισμικό ηλεκτρονικών υπολογιστών 
και συμβάσεις παροχής υπηρεσιών για την έγκαιρη 
επισκευή ή αντικατάσταση ή εξωτερική ανάθεση των 
εξετάσεων. 

Άρθρο 9 

Μεταφορά γεννητικού υλικού 

για διενέργεια ΠΓΔ 

1. Οι Μ.Ι.Υ.Α. και τα εργαστήρια ΠΓΔ συνάπτουν 
σύμβαση για τη διενέργεια ΠΓΔ με την οποία καθορί¬ 
ζεται κάθε σχετική λεπτομέρεια όσον αφορά τη με¬ 
ταφορά των δειγμάτων, ιδίως την εφαρμογή ενός ερ¬ 
γαστηριακού πρωτοκόλλου που αφορά τη συλλογή, 
προετοιμασία και αποστολή των δειγμάτων και τον 
ορισμό υπευθύνου για όλα τα στάδια της διαδικασίας 
μεταφοράς. 

2. Το εργαστήριο Π.Γ.Δ. επικυρώνει τα πρωτόκολλα που 
χρησιμοποιούνται για το χρόνο μεταφοράς και εξασφα¬ 
λίζει ότι η διαδικασία και το υλικό μεταφοράς των δειγ¬ 
μάτων δεν θέτει σε κίνδυνο την κυτταρική μορφολογία 
ή την ακεραιότητα του ϋΝΑ. 

3. Οι Μ.Ι.Υ.Α. αναθέτουν σε εξειδικευμένο εμβρυολόγο 
την εκτέλεση της βιοψίας, της προετοιμασίας του υλικού 
βιοψίας και την προετοιμασία για αποστολή των δειγμά¬ 
των στο κέντρο Π.Γ.Δ. 

4. Οι Μ.Ι.Υ.Α και τα εργαστήρια Π.Γ.Δ εφαρμόζουν σύ¬ 
στημα καταγραφής για τη συλλογή και μελέτη των στοι¬ 
χείων της ΠΓΔ, και την μετέπειτα παρακολούθηση των 
παιδιών που γεννιούνται μετά από Π.Γ.Δ. Για την συλλογή 
και καταγραφή των στοιχείων ορίζεται υπεύθυνος τόσο 
στη Μ.Ι.Υ.Α όσο και στο εργαστήριο ΠΓΔ. 

Άρθρο 10 

Εργαστήριο Εμβρυολογίας Μ.Ι.Υ.Α. 

1. Η Μ.Ι.Υ.Α. που προσφέρει υπηρεσίες Π.Γ.Δ. συνεργά¬ 
ζεται επιστημονικά με αδειοδοτημένο για Π.Γ.Δ. εργαστή¬ 
ριο. Διαθέτει τον απαραίτητο εξοπλισμό και το κατάλ¬ 
ληλα εκπαιδευμένο προσωπικό για τη βιοψία πολικού 
σωματίου και τα έμβρυα της τρίτης η πέμπτης ημέρας 
μετά τη γονιμοποίηση. 

2. Η βιοψία πραγματοποιείται σε ξεχωριστό χώρο προ- 
κειμένου να ελαχιστοποιηθεί ο κίνδυνος επιμόλυνσης.Τα 
αντιδραστήρια παρασκευάζονται σε ξεχωριστό θάλαμο 
νηματικής ροής, περνάνε από υπεριώδη ακτινοβολία 
πριν και μετά από κάθε νέα χρήση και ο καθαρισμός 
του χώρου γίνεται τακτικά με διαλύματα απολύμανσης 
του ϋΝΑ. 

3. Το προσωπικό που ασχολείται με τη βιοψία διαθέ¬ 
τει πτυχίο βιοϊατρικών επιστημών και αποδεδειγμένη 
εκπαίδευση και απασχόληση στη βιοψία των εμβρύων, 
η οποία τεκμηριώνεται από την κατοχή διδακτορικής 
διατριβής η μεταπτυχιακού διπλώματος που έχουν εκ¬ 
πονηθεί στην Ελλάδα η το εξωτερικό. 

Αθήνα, 22 Δεκεμβρίου 2017 

Ο Πρόεδρος 

ΑΡΙΣΤ. ΑΝΤΣΑΚΛΗΣ 


Αριθμ. 77317 _ (7) 

Κανονισμός λειτουργίας του χώρου δασικής ανα¬ 
ψυχής στη θέση "Δάσος" Δ. Δ. Πεδινού Δημοτι¬ 
κής Ενότητας Γαλλικού Δήμου Κιλκίς Περιφερει¬ 
ακής Ενότητας Κιλκίς. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Εχοντας υπόψη: 

1 .Τις διατάξεις του ν. 3852/2010 (ΦΕΚ 87/Α77-6-2010) 
«Νέα Αρχιτεκτονική της Αυτ/σης και Αποκεντρωμένης 
Διοίκησης- Πρόγραμμα Καλλικράτης». 

2. Τις διατάξεις του π.δ. 142/2010 (ΦΕΚ 235 Α/ 
27-12-2010) «Οργανισμός της Αποκεντρωμένης Διοίκη¬ 
σης Μακεδονίας - Θράκης». 

3. Την αριθμ. 14138/15.5.2017(ΦΕΚ 250/τ.ΥΟΔΔ/ 
26.5.2017) απόφαση του Υπουργού Εσωτερικών περί 
διορισμού Συντονιστή της Αποκεντρωμένης Διοίκησης 
Μακεδονίας -Θράκης. 

4. Τις διατάξεις του ν. 3861/2010 (ΦΕΚ 112/Α72010) 
«Ενίσχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο "Πρόγραμμα 
Διαύγεια ' και άλλες διατάξεις». 

5. Την υπ'αριθμ. 176958/5671/27-07-1985 εγκύκλιο 
διαταγή του Υπ. Γεωργίας «Κανονισμοί λειτουργίας δα¬ 
σών αναψυχής, αισθητικών δασών και διατηρητέων 
μνημείων της φύσης. 

6. Την υπ'αριθμ. 66102/970/23-02-1995 (ΦΕΚ. 170/Β/ 
1995) απόφαση Υφυπουργού Γεωργίας «Ρύθμιση θε¬ 
μάτων που αφορούν την δημιουργία χώρων διημέρευ- 
σης και υπαίθριας αναψυχής στα δάση και στις δασικές 
εκτάσεις της χώρας» όπως τροποποιήθηκε και συμπλη¬ 
ρώθηκε με την 99278/5712/1997(ΦΕΚ 1117/Β/1997) 
όμοια. 

7. Την υπ'αριθμ. 12907/15-11-2017 εισήγηση της Διεύ¬ 
θυνσης Δασών Κιλκίς με την οποία διαβιβάζει: 

α) Την υπ'αριθμ. 12619/7-11-2017 αναφορά του Δα¬ 
σαρχείου Κιλκίς. 

β) Την υπ' αριθμ. 334/2017 γνωμοδότηση του Δημο¬ 
τικού Συμβουλίου του Δήμου Κιλκίς. 

γ) Την υπ'αριθμ. 9064/1-10-2008 απόφαση έγκρισης 
της μελέτης οργάνωσης του χώρου δασικής αναψυχής 
στη θέση Δάσος του Δ. Δ. Πεδινού του τέως Δήμου Γαλ¬ 
λικού. 

δ)Την υπ'αριθμ. 2571/12-10-2009 απόφαση έγκρισης 
της συμπληρωματικής μελέτης οργάνωσης του χώρου 
δασικής αναψυχής στη θέση Δάσος του Δ. Δ. Πεδινού 
του τέως Δήμου Γαλλικού, αποφασίζουμε: 

Εγκρίνουμε τον κανονισμό Λειτουργίας του οργα¬ 
νωμένου χώρου Δασικής Αναψυχής στη θέση "Δάσος" 
Δ. Δ. Πεδινού Δημοτικής Ενότητας Γαλλικού Δήμου Κιλκίς 
Περιφερειακής Ενότητας Κιλκίς, για την καλύτερη εκπλή¬ 
ρωση των σκοπών της κατασκευής του, που έχει ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΧΩΡΟΥ ΔΑΣΙΚΗΣ 
ΑΝΑΨΥΧΗΣ ΣΤΗ ΘΕΣΗ "ΔΑΣΟΣ" Δ. Δ. ΠΕΔΙΝΟΥ ΔΗΜΟ¬ 
ΤΙΚΗΣ ΕΝΟΤΗΤΑΣ ΓΑΛΛΙΚΟΥ ΔΗΜΟΥ ΚΙΛΚΙΣ ΠΕΡΙΦΕΡΕΙ¬ 
ΑΚΗΣ ΕΝΟΤΗΤΑΣ ΚΙΛΚΙΣ. 

Οι επισκέπτες και οι χρήστες του Χώρου Δασικής 
Αναψυχής στη θέση "Δάσος" Δημοτικού Διαμερί¬ 
σματος Πεδινού Δημοτικής Ενότητας Γαλλικού Δή¬ 
μου Κιλκίς Περιφερειακής Ενότητας Κιλκίς, πρέπει να 
γνωρίζουν και να τηρούν τον παρακάτω Κανονισμό 
Λειτουργίας του: 

Α. Η είσοδος στο δάσος επιτρέπεται μόνο από τις ει¬ 
δικά κατασκευασμένες εισόδους και τους ειδικά σημα- 
σμένους δρόμους ή μονοπάτια. 

Β. Η παραμονή στο δάσος επιτρέπεται μόνο από την 
ανατολή μέχρι τη δύση του ηλίου. 

Γ. Λόγω των διαφόρων κινδύνων που υπάρχουν, οι 
επισκέπτες για δική τους ασφάλεια δεν πρέπει να απο¬ 
μακρύνονται από τους καθορισμένους χώρους για διη- 
μέρευση, περίπατο και αναψυχή. Παιδιά ηλικίας μέχρι 12 
χρονών πρέπει να συνοδεύονται από ενήλικες. 

Δ. Κατά την επίσκεψη ή παραμονή στο χώρο αναψυχής 
δεν επιτρέπονται: 

1. Η κυκλοφορία κάθε είδους τροχοφόρων στα μονο¬ 
πάτια, καθώς και στους δρόμους, όπου υπάρχουν εμπό¬ 
δια ή απαγορευτικά σήματα. 

2. Η κυκλοφορία γεωργικών ελκυστήρων, μηχανημά¬ 
των χωματουργικών έργων και φορτηγών άνω των 2,5 
τόνων, πλην των πυροσβεστικών οχημάτων. 

3. Η στάθμευση σε χώρους άλλους από τους ειδικούς 
χώρους στάθμευσης ή τις ειδικές διαπλατύνσεις των 
δρόμων. 

4. Η χρησιμοποίηση των δρόμων για κάθε είδους δο¬ 
κιμές και αγώνες οχημάτων, κατά τρόπο που να ενοχλεί 
τους επισκέπτες του δάσους. 

5. Η καταστροφή, φθορά ή απομάκρυνση υλικών και 
εγκαταστάσεων, καθώς και η μετακίνηση τους μέσα στο 
δάσος. 

6. Η κοπή δένδρων και θάμνων η εκρίζωση φυτών, η 
συλλογή σπόρων και γενικά κάθε φθορά στη βλάστηση, 
καθώς και η φύτευση, σπορά, εμβολιασμός ή άλλη ενέρ¬ 
γεια χωρίς την άδεια της Δασικής Υπηρεσίας. 

7. Η συλλογή και μεταφορά καυσόξυλων, φυτοχώμα¬ 
τος και κάθε άλλου δασικού προϊόντος. 

8. Το άναμμα φωτιάς παρά μόνο στους ειδικά διαμορ¬ 
φωμένους χώρους (ψησταριές) ύστερα από συνεννόηση 
μετην τοπική δασική ή πυροσβεστική αρχή, η απόρριψη 
αναμμένων τσιγάρων και η μεταφορά κάθε υλικού, που 
θα μπορούσε να προκαλέσει πυρκαγιά. 

9. Η κατασκήνωση με οποιαδήποτε μορφή (σκηνές, 
τροχόσπιτα κ.λπ.). 

10. Η ελεύθερη κυκλοφορία κάθε ζώου, που συνοδεύει 
επισκέπτες. 


11. Η τοποθέτηση διαφημιστικών πινακίδων και άλλων 
σημάτων εντός του δάσους και σε ζώνη πλάτους 20 μέ¬ 
τρων γύρω από αυτό. 

12. Η πώληση τροφίμων και άλλων αντικειμένων, κα¬ 
θώς και η καθ' οιονδήποτε τρόπο έκθεση και διανομή 
αυτών. 

13. Το κυνήγι κάθε ζώου ολόκληρη την περίοδο του 
έτους εντός του δάσους και σε ζώνη πλάτους 1000 μέ¬ 
τρων περιμετρικά από αυτό. 

14. Η προσέγγιση σε σημασμένες θέσεις διαβίωσης 
και αναπαραγωγής πουλιών, η αφαίρεση ή καταστροφή 
φωλεών, αυγών ή νεοσσών και γενικά η ενόχληση και 
καταστροφή ειδών της πανίδας. 

15. Η καθοιονδήποτε τρόπο ενόχληση των επισκε¬ 
πτών, η φωτογράφιση για εμπορικούς λόγους και γενικά 
κάθε δραστηριότητα ξένη προς την αναψυχή του κοινού. 

16. Η απόρριψη ή τοποθέτηση σκουπιδιών σε χώρους 
άλλους από τα δοχεία απορριμμάτων και γενικά η ρύ¬ 
πανση του δάσους με οποιονδήποτε τρόπο. 

17. Η βοσκή κάθε ζώου και η τοποθέτηση κυψελών ή 
μελισσοσμηνών στο χώρο αναψυχής καθώς και σε από¬ 
σταση 500 μέτρων περιμετρικά του χώρου. 

18. Η χρήση μουσικής και μουσικών οργάνων από τους 
επισκέπτες και από τις όποιες εγκαταστάσεις λειτουρ¬ 
γούν νόμιμα εντός αυτού κατά τρόπο, που να ενοχλεί 
τους επισκέπτες του χώρου. 

19. Η αλόγιστη χρησιμοποίηση νερού από το υφιστά¬ 
μενο δίκτυο ύδρευσης, καθώς και η χρησιμοποίηση νε¬ 
ρού για άλλες χρήσεις. 

20. Η καθ'οιονδήποτε τρόπο συμπεριφορά, που αντί- 
κειται στα χρηστά ήθη και προκαλεί το κοινό αίσθημα. 

Ε. Αρμόδιες Δασικές Αρχές για χρήσιμες πληροφορίες 
είναι το Δασαρχείο Κιλκίς (τηλ. 2341022400) και η Δ/νση 
Δασών Κιλκίς (2341022658). 

ΣΤ. Ο Δήμος Κιλκίς μεριμνά για την καθαριότητα και 
τη συντήρηση του χώρου. 

Ζ. Για τους παραβάτες του Κανονισμού εφαρμόζονται 
οι διατάξεις του ν.δ. 86/1969 και 996/1971, των νόμων 
177/1975 και 998/1979, ανάλογα με την περίπτωση. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 4 Δεκεμβρίου 2017 

Ο Συντονιστής 

Αποκεντρωμένης Διοίκησης 

ΙΩΑΝΝΗΣ ΣΑΒΒΑΣ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























